ايزيس هى الاهه مصرية قديمة ب تمثل صورة الام المثالية و الزوجة الوفية. ايزيس من الهة تاسوع اون و هى اخت و مرات اوزوريس و ام حورس ، انتشرت عبادتها فى مصر و سوريا و اليونان و روما. ومن المعتقدات المصرية الجميلة هى ان نهر النيل ب يفيض بسبب دموعها الي بتبكيها على موت جوزها أوزوريس اللى قتله اخوه ست. اسم ايزيس هو النطق اليوناني ل الاهة المصرية بس الاسم المصري الاصلي ليها هو اس-ت و اللى معناه ملكة العرش. انتشرت عبادتها فى العصر البطلمى فى اسكندريه، و فى السنين الأولانية للديانة المسيحية كانت عبادة الالهة المصرية أيزيس منتشرة فى كل انحاء الامبراطورية الرومانية و حتى فى العاصمة روما، كانت المعابد بتتبني و المسلات بتترفع تكريماً للالهة المصرية.و فى اليونان كانو المؤمنين التابعين ل إيزيس مسيطرين على مدن كاملة زي ديلوس و ديلفي و إليوسيس .المواني البحرية كانت بتتسمى باسم ايزيس من اول بحر العرب لحد البحر الاسود. و فى كتابات و نقوش للمؤمنين بيها فى أسبانيا و ايرلاندا و تركيا و جزيرة العرب.. ايزيس كان ليها معبد فى جزيرة فيلة فى النوبة استمر الكهنة هناك محافظين على طقوس عبادة ايزيس لحد القرن السادس الميلادي لما الامبراطور البيزنطي (جوستينيان) امر بقفل المعبد بحجة انه اخر معقل للوثنية فى الامبراطورية المسيحية.